***Μυστικά της Κρεβατοκάμαρας*** (αγγλ: *In the Bedroom*) είναι ο τίτλος δραματικής ταινίας παραγωγής 2001 σε σκηνοθεσία Τοντ Φιλντ. Η ταινία είναι αφιερωμένη στο συγγραφέα Αντρέ Ντουμπούς ΙΙ στου οποίου το δοκίμιο *The Killings* βασίστηκαν ο Τοντ Φιλντ και ο Ρόμπερτ Φέστιγκερ για να γράψουν το σενάριο. Πρωταγωνιστές της ταινίας είναι ο Τομ Γουίλκινσον, η Σίσι Σπέισεκ, ο Νικ Στολ, η Μαρίζα Τομέι και ο Γουίλιαμ Μάποθερ. Η ταινία έλαβε πέντε υποψηφιότητες για όσκαρ μεταξύ των οποίων και για όσκαρ καλύτερης ταινίας.

Υπόθεση
-------

Ο Φρανκ Φόουλερ (Νικ Στoλ) είναι ο μοναχογιός της Ρουθ (Σίσι Σπέισεκ) και του Ματ (Τομ Γουίλκινσον). Είναι φοιτητής αρχιτεκτονικής σ' ένα από τα καλύτερα κολέγια της χώρας. Περνάει τα καλοκαίρια του ανέμελα μαζί με την οικογένειά του σε μια γαλήνια πόλη στις ακτές της Νέας Αγγλίας. Τα πρωινά ψαρεύει μαζί με τον πατέρα του, ενώ τα βράδια τα περνάει με τη μεγαλύτερη του σε ηλικία, πρόσφατα χωρισμένη και μητέρα δυο παιδιών, Νάταλι (Μαρίσα Τομέι). Ο Ματ περηφανεύεται που ο γιος του συνδέεται ερωτικά με μια γυναίκα μεγαλύτερή του και καμαρώνει για το γιο του. Η Ρουθ, από την άλλη, ανησυχεί μήπως ο γιος της τα παρατήσει όλα για χάρη του έρωτά του και δεν πάει το Σεπτέμβρη στο κολέγιο για να συνεχίζει τις σπουδές του. Τελικά, το μητρικό ένστικτο επιβεβαιώνεται με τον τραγικότερο τρόπο. Όταν η σχέση του νεαρού Φρανκ και τη Νάταλι φτάσει σ' ένα ξαφνικό και τραγικό τέλος, κάθε πρόσωπο πρέπει να πάρει την εξαιρετικά δύσκολη απόφαση για το πώς πρέπει να ανταποκριθεί.

Πληροφορίες
-----------

Ανεξάρτητη παραγωγή του 2001 που γυρίστηκε με προϋπολογισμό 1.7 εκατομμυρίων δολαρίων και έκανε εισπράξεις 43.368.000 δολαρίων που ξεπέρασαν κατά πολύ τις αρχικές προσδοκίες των παραγωγών. Η ταινία αποτελεί τη δεύτερη σε εισπράξεις ταινία (μετά το *Napoleon Dynamite*) που ξεπήδησε από το φεστιβάλ του Σάντανς και μια από τις ταινίες με τις μεγαλύτερες εισπράξεις χωρίς να έχουν μπει ποτέ στο top 10 του Box-Office The film grossed a worldwide total of $43,368,779..

Η ταινία έκανε πρεμιέρα στο φεστιβάλ Σάντανς του 2001 και απέσπασε το βραβείο της επιτροπής, ως η καλύτερη ταινία της χρονιάς. Η εταιρία Miramaxη ανέλαβε τη διανομή της ταινίας, η οποία έφτασε και τις κινηματογραφικές αίθουσες κι άρχισε να λαμβάνει το ένα βραβείο κριτικών μετά το άλλο.

Κριτικές
--------

Αμέσως μετά την ευρεία διανομή της ταινίας στις Η.Π.Α. η ταινία έλαβε θετικές κριτικές για τη σκηνοθεσία, το σενάριο και τις ερμηνείες των πρωταγωνιστών. Η κριτικοί της ιστοσελίδας *Rotten Tometoes* της έδωσαν 93% θετικές ψήφους και εκείνοι της ιστοσελίδας *Cream Of The Crops* 100% θετικές ψήφους. Η ταινία βρισκόταν σε όλες τις λίστες των κριτικών ως μια από τις καλύτερες του 2001. Στο τέλος της δεκαετίας του 2000 ο κριτικός Α.Ο. Σκοτ συμπεριέλαβε την ταινία στη λίστα με τις σημαντικότερες της δεκαετίας 2000 στο δοκίμιο του *The most important films of the past decade — and why they mattered* που δημοσιεύτηκε στην εφημερίδα *New York Times*..

Βραβεύσεις
----------

Πέρα από τα βραβεία κριτικών και τη γενική αναγνώριση που έλαβε η ταινία, υπήρξε υποψήφια για δυο χρυσές σφαίρες, δυο βραβεία BAFTA και έλαβε και πέντε υποψηφιότητες για βραβείο όσκαρ. Το μοναδικό βραβείο που κατάφερε να κερδίσει στις μεγάλες αυτές διοργανώσεις ήταν η Χρυσή Σφαίρα καλύτερης δραματικής ερμηνείας στη Σίσι Σπέισεκ. Η ηθοποιός βρέθηκε υποψήφια για έκτη φορά για Όσκαρ Α' Γυναικείου Ρόλου χάνοντας από τη Χάλι Μπέρι για την ταινία *Ο Χορός των Τεράτων (Monster's Ball)*. Η ταινία έχασε το Όσκαρ Καλύτερης Ταινίας από την ταινία του Ρον Χάουαρντ *Ένας Υπέροχος Άνθρωπος (A Beautiful Mind)*.

Υποψηφιότητες στα Όσκαρ:

* Καλύτερης Ταινίας – Γκράχαμ Λίντερ, Ρος Κατζ & Τοντ Φιλντ
* Α’ Ανδρικού Ρόλου – Τομ Γουίλκινσον
* Α’ Γυναικείου Ρόλου – Σίσι Σπέισεκ
* Διασκευασμένου Σεναρίου – Ρόμπερτ Φέστιγκερ και Τοντ Φιλντ
* Β’ Γυναικείου Ρόλου – Μαρίζα Τομέι

Παραπομπές
----------

1. 1 2  *In the Bedroom* στο Box Office Mojo
2. ↑  Ten Grossers At Sundance this Decade[*νεκρός σύνδεσμος*]
3. ↑  Top Grossing Movies That Never Hit the Top 10 at the Box Office
4. ↑  «*In the Bedroom*». Rotten Tomatoes. Ανακτήθηκε στις 4 Σεπτεμβρίου 2010.
5. ↑  Most important films of the past decade — and why they mattered

Εξωτερικοί Σύνδεσμοι
--------------------

* *Μυστικά της Κρεβατοκάμαρας*  στην IMDb
* *Μυστικά της Κρεβατοκάμαρας* στο πρώην *Cine.gr* (αρχειοθετημένο στο Wayback Machine)

|  |  |  |  |
| --- | --- | --- | --- |
| 

| π • σ • ε
Βραβείο Καλύτερης Ταινίας της Ένωσης Κριτικών Κινηματογράφου Λος Άντζελες |
| --- |
|  |
| 
* *Σκυλίσια μέρα* / *Στη Φωλιά του Κούκου* (1975)
* *Το Δίκτυο* / *Ρόκυ: Τα Χρυσά Γάντια* (1976)
* *Ο Πόλεμος των Άστρων* (1977)
* *Ο Γυρισμός* (1978)
* *Κράμερ εναντίον Κράμερ* (1979)
* *Οργισμένο είδωλο* (1980)
* *Ατλάντικ Σίτι* (1981)
* *Ε.Τ. ο Εξωγήινος* (1982)
* *Σχέσεις Στοργής* (1983)
* *Αμαντέους* (1984)
* *Brazil* (1985)
* *Η Xάννα και οι Αδελφές της* (1986)
* *Ελπίδα και Δόξα* (1987)
* *Little Dorrit* (1988)
* *Κάνε το Σωστό* (1989)
* *Τα Καλά Παιδιά* (1990)
* *Μπάγκσι* (1991)
* *Οι Ασυγχώρητοι* (1992)
* *Η Λίστα του Σίντλερ* (1993)
* *Pulp Fiction* (1994)
* *Αφήνοντας το Λας Βέγκας* (1995)
* *Μυστικά και Ψέματα* (1996)
* *Λος Άντζελες: Εμπιστευτικό* (1997)
* *Η Διάσωση του Στρατιώτη Ράιαν* (1998)
* *The Insider* (1999)
* *Τίγρης και Δράκος* (2000)
* *Μυστικά της Κρεβατοκάμαρας* (2001)
* *Σχετικά με τον Σμιτ* (2002)
* *American Splendor* (2003)
* *Πλαγίως* (2004)
* *Το μυστικό του Brokeback Mountain* (2005)
* *Γράμματα από το Ίβο Τζίμα* (2006)
* *Θα χυθεί αίμα* (2007)
* *WALL-E* (2008)
* *The Hurt Locker* (2009)
* *The Social Network* (2010)
* *Οι Απόγονοι* (2011)
* *Αγάπη* (2012)
* *Gravity* / *Δικός της* (2013)
* *Μεγαλώνοντας* (2014)
* *Spotlight: Όλα στο Φως* (2015)
* *Moonlight* (2016)
* *Να με Φωνάζεις με τ' Όνομά σου* (2017)
* *Roma* (2018)
* *Παράσιτα* (2019)
* *Small Axe* (2020)
* *Drive My Car* (2021)
* *Τα Πάντα Όλα* / *Tár* (2022)
* *Ζώνη Ενδιαφέροντος* (2023)
 |

 |